Nor paꞌö mi nxui,
bi ꞌñemba yá ma̱xte:
—Ma ga thohu̱ ꞌrandi.
Bi ꞌñe ya jöꞌi,
ne har motsa habu̱ mi ku̱ꞌu̱,
bi maꞌu̱.
Mi ꞌbu̱hnu̱ maꞌra ya motsa nꞌehe.
Núꞌmu̱ mi ku̱ har dehe,
bi ñꞌo nꞌar ꞌyomndöhi,
ne xa mi e̱nsa ar dehe har motsa,
ꞌbu̱tho nda ku̱ꞌmi.
Ne ar Hesu mi ꞌbe̱nga hár xu̱tha ar motsa mi öhö,
xki ga̱xa ár ñö ha nꞌar huhni.
Bi ma ba tꞌa̱,
ne bi tꞌembabi:
—Utate,
ha hingi handi ma ga ku̱hu̱.
Ne bi nankꞌö bi zu̱ ar ndöhi,
ne bi ꞌñemba ar ñho̱nthe:
—Ñhe,
ntsa̱ya̱.
Ne bi ntsa̱ya̱ ar ndöhi,
ne gatho bi ñhetho.
Ar Hesu bi ꞌñemba yá ma̱xte:
—Yoꞌö xa gi ntsuhu̱.
Hanja hingi ñꞌemu̱ihu̱.
Nuꞌmú̱ xa bi zu̱ nꞌar mbidi,
ne mi enga nꞌa ngu nꞌaꞌu̱:
—Togoꞌmu̱nu̱.
Ar ndöhi ne ar ñho̱nthe o̱te te ꞌbe̱pabi.